b'\n_START_ARTICLE_\nAdvokat Lur\n_START_PARAGRAPH_\nAdvokat Lur (engelsk Sylvester Shyster) er en figur skapt av Walt Disney og Win Smith. Figurens f\xc3\xb8rste opptreden var i 1930 i historien \xc2\xabMikke Mus i Death Valley\xc2\xbb._NEWLINE_Advokat Lur er som navnet tilsier advokat, men han har nok aldri forsvart en hederlig person (det g\xc3\xa5r rykter om at han var Skrue McDucks advokat en gang). Tvert imot \xe2\x80\x93 han er alltid p\xc3\xa5 parti med kjeltringene og spesielt Svarte Petter har han samarbeidet en del ganger med. F\xc3\xb8rste gang han traff Mikke og Minni Mus, i 1930, pr\xc3\xb8vde han \xc3\xa5 svindle til seg Minnis onkel; Mortimers bondeg\xc3\xa5rd. N\xc3\xa5 er det en stund siden han har v\xc3\xa6rt i konfrontasjon med Mikke, men alderen begynner vel \xc3\xa5 ta p\xc3\xa5. Det vites ikke mye om ham, men advokat Lur ble nok f\xc3\xb8dt en gang p\xc3\xa5 1880- eller 1890-tallet.'